సంతోషిమాత

సంతోషిమాత (హిందీ: संतोषी माता) హిందూ దేవత. సంతోషం, సంతృప్తికి సంతోషిమాత అధిదేవతగా పరిగణిస్తారు. ఆమెను ముఖ్యంగా ఉత్తర భారతదేశం, నేపాల్ మహిళలు ఎక్కువగా పూజిస్తారు. స్త్రీలు వరుసగా 16 శుక్రవారాల్లో చేసే సంతోషి మా వ్రతంతో అమ్మవారి అనుగ్రహాన్ని పొందుతారు.

ఆమె దుర్గాదేవి అవతారం అని భక్తుల విశ్వాసం. హిందూ సనాతన ధర్మంలో సంతోషిమాత పూజకు విశిష్ట స్థానం ఉంది. దేశంలోని అనేక ప్రాంతాలలోని వారు శుక్రవారం సంతోషిమాతను పూజిస్తారు. పులుపు తినకూడదు అని నియమం ఉంది. 1975లో వచ్చిన జై సంతోషి మా అనే హిందీ సినిమా వల్ల సంతోషి మాత బాగా ప్రాచుర్యంలోకి వచ్చింది. సంతోషిమాత వ్రతకథను ఇతివృత్తంగా ఈ సినిమాని చిత్రీకరీంచారు. ఇందులో సత్యవతి అనే భక్తురాలు సంతోషిమాత వ్రతం చేయడం వల్ల సౌభాగ్యాన్ని పొందుతుంది. సంతోషిమాత వినాయకుని మానసపుత్రిక.

దేవాలయాలు 
భారతదేశం అంతటా, విదేశాలలో అనేక దేవాలయాలు ఉన్నాయి. ఉత్తరాదిన సంతోషిమాతకు విపరీతమైన ఆదరణ ఉన్నా ఆంధ్రప్రదేశ్, తెలంగాణ రాష్ట్రాల్లోనూ సంతోషిమాత ఆలయాలున్నాయి. కాగా ప్రసిద్ధి చెందిన శ్రీ సంతోషి మాతా మందిరాలు కొన్ని..

 హరినగర్, ఢిల్లీ
 జై నగర్, తిరుచ్చి, తమిళనాడు 
 చక్రధర్పూర్, జార్ఖండ్
 లాల్ సాగర్, జోధ్‌పూర్, రాజస్థాన్ 
 డోంబివిలి (పశ్చిమ), ముంబై
 గుణ,  మధ్యప్రదేశ్

తెలుగు రాష్ట్రాలలో 
 సంతోషిమాత ఆలయం, సిద్దిపేట జిల్లా కేంద్రం
 సంతోషిమాత దేవాలయం, సూర్యాపేట టౌన్
 సంతోషిమాత ఆలయం, షాపూర్‌నగర్‌, జీడిమెట్ల
 సంతోషిమాత ఉప ఆలయం, శ్రీ కన్యకా పరమేశ్వరి దేవి దేవాలయం, కొత్తపేట
 సంతోషిమాత ఉప ఆలయం, శ్రీ కనకదుర్గ దేవాలయం అమీర్ పేట
 సంతోషిమాత ఆలయం, తుమ్మికాపల్లి ఓంకార ఆశ్రమం ప్రాంగణం, కొత్తవలస
 సంతోషిమాత ఆలయం, శివరాంనగర్‌ కాలనీ, వికారాబాద్‌ 
 సంతోషిమాత సహిత భక్తాంజనేయస్వామి దేవాలయం, నల్గొండ
 సంతోషిమాత ఆలయం, చిలకలపల్లి, బలిజిపేట
 సంతోషిమాత ఆలయం, దేవరకొండ, నల్గొండ జిల్లా
 సంతోషిమాత ఆలయం, మల్కాజ్‌గిరి, మేడ్చల్ జిల్లా,
 సంతోషిమాత ఆలయం, పాతశ్రీకాకుళం
 సంతోషిమాత ఆలయం, మార్టేరు, పెనుమంట్ర, పశ్చిమ గోదావరి జిల్లా
 సంతోషిమాత ఆలయం, యోగ నృసింహక్షేత్రం, ధర్మపురి
 సంతోషిమాత ఆలయం, పోలాకి, శ్రీకాకుళం జిల్లా 
 మా సంతోషి ఆలయం, రాయగడ

ఇవీ చూడండి 

 జై సంతోషి మా (1975 సినిమా)

మూలాలు 

హిందూ దేవతలు